Uznesenie Všeobecného súdu (prvá komora) z 21. januára 2020 – Deutsche Telekom/Parlament a Rada
(vec T‑161/19)
„Žaloba o neplatnosť – Vnútorný trh s elektronickými komunikáciami – Maloobchodné poplatky za regulované komunikačné služby v rámci Únie účtované spotrebiteľom – Nariadenie (EÚ) 2018/1971 – Legislatívny akt – Neexistencia osobnej dotknutosti – Neprípustnosť“
1.      Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Všetky všeobecne platné akty s výnimkou legislatívnych aktov – Nariadenie stanovujúce cenové stropy za regulované komunikačné služby v rámci Únie – Nariadenie prijaté v súlade s riadnym legislatívnym postupom – Vylúčenie
(články 114, 263 štvrtý odsek, článok 289 ods. 1 a 3 a článok 294 ZFEÚ nariadenie Európskeho parlamentu a Rady 2018/1971)
(pozri body 16 – 22)
2.      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť všeobecným aktom – Podmienky
(článok 263 štvrtý odsek ZFEÚ)
(pozri body 32 – 34)
3.      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Nariadenie stanovujúce cenové stropy za regulované komunikačné služby v rámci Únie – Žaloba podaná dodávateľom regulovaných komunikačných služieb v rámci Únie – Neexistencia osobnej dotknutosti – Neprípustnosť
(článok 263 štvrtý odsek ZFEÚ; nariadenie Európskeho parlamentu a Rady 2018/1971)
(pozri body 41 – 50, 52)
4.      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Podmienky, ktoré majú kumulatívnu povahu – Neprípustnosť žaloby v prípade, že jedna z týchto podmienok nie je splnená
(článok 263 štvrtý odsek ZFEÚ)
(pozri bod 51)
Predmet
Návrh založený na článku 263 ZFEÚ, ktorého cieľom je čiastočné zrušenie nariadenia Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (Ú. v. EÚ L 321, 2018, s. 1)
Výrok
1.
Žaloba sa zamieta ako neprípustná.
2.
Konanie o návrhoch Holandského kráľovstva a Európskej komisie na vstup vedľajšieho účastníka do konania sa zastavuje.
3.
Deutsche Telekom AG znáša svoje vlastné trovy konania a je povinná nahradiť trovy konania, ktoré vznikli Európskemu parlamentu a Rade Európskej únie, okrem trov konania spojených s návrhmi na vstup vedľajšieho účastníka do konania.
4.
Deutsche Telekom, Parlament, Rada, Holandské kráľovstvo a Komisia znášajú svoje vlastné trovy konania spojené s návrhmi na vstup vedľajšieho účastníka do konania.